   لنڊن (ويب ڊيسڪ) پاڪستاني ڪرڪيٽ ٽيم جو فاسٽ بالر محمد عامر وائرل انفيڪشن جو شڪار ٿي ويو، جنهن سبب هن جي ورلڊ ڪپ اسڪواڊ ۾ شرڪت شڪي ٿي وئي آهي. رپورٽن موجب محمد عامر پاڪستاني ٽيم سان گڏ هن وقت انگلينڊ ۾ موجود آهي، جتي ميزبان ٽيم خلاف پهرين ون ڊي ميچ ۾ کيس ٽيم جو حصو بڻايو ويو پر ٻي ميچ ۾ هن کي ڊراپ ڪيو ويو هو. امڪان ظاهر ڪيو پيو وڃي ته محمد عامر کي جيڪو انفيڪشن ٿيو آهي ته اهو چڪن پوڪس آهي ۽ فاسٽ بالر کي انگلينڊ خلاف ٽين ون ڊي ۾ به نه کيڏايو ويندو، ڇو ته هو ٽيم کي ڇڏي لنڊن ۾ پنهنجي گھر ڀاتين وٽ هليو ويو. هن وقت تائين اهو پتو ناهي پيو ته عامر جي بيماري ختم ٿيڻ ۾ ڪيترو وقت لڳندو پر ڪرڪيٽ ماهر زور ڏئي رهيا آهن ته فاسٽ بالر کي ورلڊ ڪپ کيڏايو وڃي.